Joen Magnus Rasmussen

Joen Magnus Rasmussen (føddur 27. februar 1966) er ein føroyskur vinnulívsmaður og politikari (FF).

Hann er útbúgvin skrivstovumaður, og er stjóri á Tavan Sp/f í Leirvík.

 Politisk lívsleið 
Hann var bygdarráðslimur í Leirvík 2000–2008 og býráðslimur í Eysturkommunu 2009–2012. Frá 2011-2015 var hann fastur varalimur á Føroya Løgtingi fyrst fyri Jákup Mikkelsen 2011–2012 og frá 2012-2015 fyri Jacob Vestergaard. Hann var næstformaður í Landsstýrismálanevndini og varamaður í Fíggjarnevndini og Trivnaðarnevndini frá 2011-2015. Á løgtingsvalinum 2015 varð hann ikki valdur.

 Løgtingsnevndir 
 2011-15 Næstformaður í Landsstýrismálanevndini
 2011-15 varamaður í Fíggjarnevndini
 2011-15 varamaður í Trivnaðarnevndini

 Familja 
Hann er sonur Ragnhild og Jafet Rasmussen. Hann er giftur Silvurlín Rasmussen, tey eiga børnini Jeanet Toftenæs Rasmussen og Silju Toftanes Rasmussen.

 Keldur 

Bólkur:Løgtingslimir
Bólkur:Politikarar úr Fólkaflokkinum
Bólkur:Leirvíkingar
Bólkur:Føðingar í 1966